

**REPUBLIKA HRVATSKA**

**KRAPINSKO – ZAGORSKA ŽUPANIJA**

**ŽUPAN**

KLASA: 320-01/19-01/02

URBROJ: 2140/01-02-19-10

Krapina, 3. srpnja 2019.

Na temelju članka 32. Statuta Krapinsko-zagorske županije („Službeni glasnik Krapinsko-zagorske županije“, br. 13/01, 5/06, 14/09, 11/13 i 13/18 ) župan Krapinsko-zagorske županije raspisuje

**JAVNI POZIV ZA**

**10. Sajamsku izložbu Krapinsko-zagorske županije**

**„100% ZAGORSKO u ZAGREBU“**

**U petak i subotu, 20. i 21. rujna 2019. godine na Trgu bana Josipa Jelačića u Zagrebu održat će se 10. Sajamska izložba Krapinsko-zagorske županije pod nazivom „100% ZAGORSKO“ u Zagrebu.**

**„100% ZAGORSKO“** je manifestacija **PRODAJNO-IZLOŽBENOG** karaktera na kojoj će se izlagati poljoprivredni proizvodi uzgojeni na tradicijski, konvencionalni, integrirani i ekološki način, te proizvodi tradicijskih obrta Krapinsko-zagorske županije. Cilj ove manifestacije je zajedničkim snagama kroz prezentaciju proizvoda i usluga promovirati Krapinsko-zagorsku županiju kao destinaciju u kojoj se njeguje tradicija, vrednuje kvaliteta proizvoda i usluga te kao županiju koja na autohtonim proizvodima i tradiciji gradi robne marke i turističke brandove. Manifestacijom „100% ZAGORSKO“, Krapinsko-zagorska županija se promovira kao poželjna turistička destinacija bogate kulturne baštine i enogastronomske ponude, s brojnim manifestacijama i rekreativnim sadržajima.

Manifestacija će trajati dva dana, a ista će postati poveznica između malih proizvođača i krajnjih potrošača.

Krapinsko-zagorska županija osigurava sve potrebne tehničke uvjete za izlaganje i prodaju proizvoda na Sajmu, a kako je broj izlagačkih mjesta ograničen Županija zadržava mogućnost odabira prijavljenih izlagača. Prednost će imati izlagači koji su sudjelovali na izložbama Krapinsko-zagorske županije i ostvarili iznimne rezultate na županijskim i državnim natjecanjima te koji su se u dosadašnjoj suradnji sa Krapinsko-zagorskom županijom strogo pridržavali uputa i ugovornih obveza dobivenih od strane organizatora.

Kotizacija za sudjelovanje na sajamskoj izložbi po izlagačkom mjestu iznosi 100,00 kuna. Odabrani izlagač dokaz o uplati kotizacije priložit će prilikom potpisivanja Ugovora o sudjelovanju na 10. Sajamskoj izložbi Krapinsko-zagorske županije „100% ZAGORSKO“ u Zagrebu.

Pozivaju se svi zainteresirani poljoprivredni proizvođači, udruge, zadruge, obrti i tvrtke koji imaju sjedište te vrše proizvodnju na području Krapinsko-zagorske županije da svoje prijave za sudjelovanje na ovoj sajamskoj izložbi dostave najkasnije **do 22. srpnja 2019. godine**.

Nakon navedenog roka prijave za sudjelovanje na manifestaciji neće se razmatrati.

Prijavnica za sudjelovanje dostupna je na web stranici [**www.kzz.hr**](http://www.kzz.hr)**.**

Ispunjenu i potpisanu prijavnicu te popratnu dokumentaciju dostavite na adresu Krapinsko-zagorska županija, Upravni odjel za gospodarstvo, poljoprivredu, promet i komunalnu infrastrukturu, Magistratska 1, Krapina.

Informacije u vezi Javnog poziva mogu se dobiti u  Upravnom odjelu za gospodarstvo, poljoprivredu, promet i komunalnu infrastrukturu, na broj 049/329-084 kontakt osoba Ivanka Kuščar ili na e-mail: [ivanka.kuscar@kzz.hr](mailto:ivanka.kuscar@kzz.hr)

ŽUPAN

Željko Kolar

Dostaviti:

1. Upravni odjel za gospodarstvo, poljoprivredu, promet i komunalnu

infrastrukturu,

1. Pismohrana, ovdje.

Izradila: Ivanka Kuščar, dipl.ing.agr.

Viša stručna suradnica